[{"text_idx": "#000000", "text": "\u201cPanjo, mi havas kanceron.Tiel diris al mi la kuracistoj, kiuj hodiau\u0306 venis al la infanvartejo. Cetere, mi decidis panjo: mi farig\u0302os kuracisto, kiam mi plenkreskos.\u201d"}, {"text_idx": "#000001", "text": "La kvinjarag\u0302a Irem lasis antau\u0306 la pordo sian malgrandan mansakon, enhavantan nur pilolojn kaj personajn prizorgajn objektojn. Skuante siajn nigrajn harojn, kiuj estis longaj g\u0302is s\u0302ia talio, s\u0302i kuris al la banc\u0302ambro. Post ke s\u0302i lavis siajn manojn kaj vizag\u0302on, s\u0302i revenis al la kuirejo por ricevi la bonvenajn kisojn, tiam s\u0302i atestis nekutiman kaj timigan vidon. S\u0302ia avino genuig\u0302ante sur la planko estis batanta siajn genuojn kaj ploris; s\u0302ia patrino estis staranta antau\u0306 s\u0302i kaj krianta:"}, {"text_idx": "#000002", "text": "\u201cNe faru tiel panjo, kial vi ploras?Bonvolu ne plori, vi timigos Irem.\u201d"}, {"text_idx": "#000003", "text": "\u201cMia nepino, Irem, havas kanceron.Se mi ne ploras, kiu ploros?S\u0302ia forpasinta avo ankau\u0306 forpasis pro kancero. Li estis tute sana kaj alta kiel monto, sed dum unu jaro li turnig\u0302is al nur ostoj kaj hau\u0306to. Amara sorto, kion vi volas de Irem? Blindig\u0302u vi destino! S\u0302i estas nur malgranda infano!\u201d"}, {"text_idx": "#000004", "text": "La nau\u0306dek ok-jara Hatice vis\u0302is siajn larmojn sur sia blanka kaptuko; S\u0302ia kvardek-kvar-jara filino, Nesrin, provis trankviligi sian patrinon:"}, {"text_idx": "#000005", "text": "\u201cBonvolu panjo, ne faru tiel!Ne necesas troigi.Vi ankorau\u0306 pensas, ke ni vivas en la pasinteco kaj reagas lau\u0306e. Ni ne log\u0302as en du mil tridek, ni estas en du mil kvindek. Kancero nun estas malsano kiel gripo. Estas nenio timinda; do estas nenio por c\u0302agrenig\u0302i. Resume, vi ne ploru.\u201d"}, {"text_idx": "#000006", "text": "Vidante s\u0302ian avinon plori, la okuloj de Irem plenig\u0302is je larmoj. S\u0302i kuris al sia avino kaj forte brakumis s\u0302in."}, {"text_idx": "#000007", "text": "\u201cAvinjo, ne ploru, nenio okazos al mi. Mi fartas sufic\u0302e bone. Kredu min! Mi havas nenion. Mi j\u0302us ricevis kanceron, jen c\u0302io,\u201d s\u0302i diris. Kisante kaj flarante sian nepinon, Hatice ekstaris tenante la manon de sia filino. S\u0302i estis preskau\u0306 rekonsciig\u0302inta."}, {"text_idx": "#000008", "text": "\u201cPardonu min,\u201d s\u0302i diris ridetante. S\u0302i vis\u0302is per la mano siajn larmojn, kiuj kolektig\u0302is inter la sulkoj sur s\u0302iaj vangoj. \u201cKiam kancero estas menciita, mia menso reiras al la pasinteco dummomente.Pardonu min, miaj infanoj, estas malfacile esti maljuna. La kapo iras tien kaj reen de tempo al tempo. La pasinteco kaj la nuntempo miksig\u0302as unu kun la alia.\u201d"}, {"text_idx": "#000009", "text": "\u201cPanjo, vi forgesis kisi min,\u201d diris Irem. S\u0302ia patrino prenis Irem en siaj brakoj kaj sufokis s\u0302in per kisoj."}, {"text_idx": "#000011", "text": "Ene de duonhoro, la nanorobotoj detektis la kancerajn c\u0302elojn kaj detruis ilin unu post la alia. Kiam ili alvenis hejmen, Irem svingis siajn harojn de flanko al flanko kaj kuris al la banc\u0302ambro:"}, {"text_idx": "#000012", "text": "\u201cAvinjo, ni jam revenis.Dume mi faris novan decidon: mi farig\u0302os farmaciisto kiam mi plenkreskos,\u201d s\u0302i diris."}, {"text_idx": "#000014", "text": "Vi povas legi la rakonton en la turka c\u0302i tie: Nene"}]